Kvef er veirusjúkdómur sem berst á milli manna með úðasmiti , það er að segja við hósta eða hnerra . Einnig geta veirurnar borist með snertismiti ef þær berast á hendur og þaðan í augu eða nef . Vitað er um meira en 200 veirur sem geta valdið kvefi . Ekki hafa enn komið fram lyf sem geta læknað kvef og ekki er fyrirsjáanlegt að takist að framleiða bóluefni gegn kvefi í nánustu framtíð . Viðbrögð við kvefi byggist því fyrst og fremst á fyrirbyggjandi aðgerðum til þess að draga úr líkum á smiti og síðan að reyna að minnka einkennin og draga úr þeim óþægindum sem þau valda ef menn smitast . Til þess að draga úr líkum á að aðrir smitist ættu kvefaðir að hósta , hnerra og snýta sér í einnota pappírsþurrkur og henda þeim strax að því loknu . Handþvottur er mjög einföld en áhrifarík leið til að draga úr líkum á smiti . Einnig er mikilvægt að forðast að koma við nef eða augu þeirra sem eru smitaðir eða fá á sig slím frá þessum stöðum . Þeir sem eru kvefaðir ættu að hósta , hnerra og snýta sér í einnota pappírsþurrkur og henda þeim strax að því loknu . Þannig minnka líkurnar á því að þeir smiti aðra . Þó ekki sé hægt að lækna kvef er ýmislegt sem hægt er að gera til að meðhöndla einkennin og draga úr óþægindum sem geta fylgt kvefinu . Mikilvægt er að hvíla sig vel og nauðsynlegt að drekka mikinn vökva . Til þess að minnka stíflu í nefi er hægt að skola nefgöngin með saltvatni eða nota sérstakan nefúða sem fæst í apótekum án lyfseðils . Einnig er hægt að anda að sér gufu . Verkjastillandi lyf er hægt að nota til að lina höfuðverk og draga úr hita . Í sérstökum tilfellum eru antihistamín notuð til að draga úr rennsli úr augum og nefi . Við gerð þessa svars var hafður til hliðsjónar pistill Sólveigar Dóru Magnúsdóttur , Kvef , sem birtur er á Doktor.is . Til frekari fróðleiks er lesendum bent á að kynna sér pistilinn í heild sinni . Á Vísindavefnum eru fleiri svör um kvef , til dæmis : Valdimar Sigurðsson er prófessor við viðskiptadeild Háskólans í Reykjavík og forstöðumaður Rannsóknarseturs HR í markaðsfræði og neytendasálfræði . Rannsóknir Valdimars hafa einkum beinst að neytendahegðun og markaðssetningu á stafrænum miðlum og í verslunarumhverfi tengt matvælum og hollustu .